DA }arfe 6:43 na yamma a birnin Al}ahira a ranar Juma’a ta makon jiya, wani jagoran masu zanga-zangar }in amincewa da mulkin Shugaba Hosni Mubarak mai suna Wael Ghonim ya tura sa}o a dandalin Twitter da ke intanet, ya na fa]in: “Mu na taya ki murna, Masar, babban mai laifin nan ya arce daga fadar sa.” Ya na nufin Mubarak wani babban ~arawo ne ko mai kisan kai da sauran manyan laifuffuka wanda mulkin sa ya zo }arshe har ya gudu daga fadar shugaban }asa. Hakan ya biyo bayan tumbu]in da al’ummar }asar su ka shafe kwana 18 su na yi, inda a }arshe, ran Juma’a da ta wuce, zamanin Muhammad Hosni Mubarak a karagar Jamhuriyar Larabawa ta Masar ya kawo }arshe. {arfin jama’a ya tabbata. Idan kun tuna, a rubutun da na yi a wannan shafin a makon jiya mai taken, “Fir'auna Na {arshe Ya Fa]i!” na bayyana cewa, “Tuni muguwar gwamnatin sa ta shiga garari, ta fara tarwatsewa, domin kuwa iyalan sa da manyan jami’an gwamnatin sa tuni su ka fara arar takalmin kare su na arcewa.” Tarin jama’ar da ta taru a Dandalin Tahrir ta wuce maridan gwamnati su maida ita abar wasa ko su yi mata ri}on sakainar kashi, domin jama’a ce wadda ta san ciwon kan ta kuma ta ke da zummar lallai sai an biya mata bu}atar ta. Yawancin mutanen da ke cikin taron matasa ne wa]anda ba su gama ko ta-ta-ta ba lokacin da Mubarak ya ]are karagar mulki a 1981. To amma mutane ne masu ilimi, wayayyu a lamurran duniyar mu ta yau, masana intanet, masu fushi da gur~acewar mulki, wa]anda su ka gaji da salon tafiyar hawainiyar mulki, kuma sun gaji da salon mulkin mutum ]aya, sannan su na son canji ko ta halin }a}a. Matasa ne ’yan Facebook wa]anda su ka san yadda za su yi amfani da intanet da kuma tashoshin talabijin na satalayit don cimma bu}atun su. Duk wani mai ba}in mulki da ya yi kunnen uwar shegu da irin wa]annan ’yan taratsin, to jiki magayi.
To amma fa tsugune ba ta }are ba, an saida kare an sayi biri. An dai fidda Mubarak, amma kuma ginshi}in gwamnatin sa - wato sojojin da su ka ]aure masa gindi - har yanzu su na nan daram damdam, sun maida }asar maras dimokira]iyya. Har yanzu za a iya ci gaba da cin mutuncin jama’a. Za a iya mur}ushe duk wani ]an adawa. Na biyu, tsoron da gwamnatocin Yammaci su ke yi na cewa wai babbar jam’iyyar adawar }asar, wato Muslim Brotherhood, za ta hau kujerar mulkin }asar wata babbar barazana ce ga abin muradin jama’ar Masar. Turawa da Yahudawa su na so Masar ta ci gaba da kasancewa a tafin hannun su saboda kawai ta na dakushe abin da su ke kira da tsattsauran ra’ayin addini. A ranar da Mubarak ya fa]i, Firayim Ministar }asar Jamus, wato Angela Markel, ta yi garga]in cewa tilas ne Masar ta ci gaba da yin abokantaka da Isra’ila. Sannan wani fitaccen ]an jaridar Amurka wai shi Glenn Beck, wanda tsattsauran ra’ayin sa bai da bambanci da na ’yan Al}a’ida wajen tada hankalin jama’a, ya bayyana cewa yun}urin fidda Mubarak wani babban gangamin ha~aka addinin Islama ne na duniya wanda ya taso tun daga nahiyar Asiya har zuwa Ingila. Beck, wanda ke da ]imbin mabiya shirin sa na talabijin a Amurka, ya ce, “Wannan ba zancen Masar ba ne. Wannan magana ce ta dukkan wani mutum da ya ta~a yin shiri, ko ya ke so, ya canza ainihin rayuwar Turawa da Yahudawa baki ]ayan ta.” Manyan masu fa]a a ji a Amurka da dama su na da wannan ra’ayi, ciki kuwa har da babban ]an jam’iyyar Republican ]in nan mai suna Newt Gingrich, wanda ya furta cewa, “’Yan Muslim Brotherhood su ne manyan ma}iyan rayuwar mu da jinsin mu.”